Con a unificación d'as coronas de Castiella y Aragón a fins d'o sieglo XV os castellans representoron por o suyo peso demografico o pueblo més important politica y culturalment d'os estatos baixo a sobiranía d'os reis d'Espanya, y dende ixe inte a historia d'os castellans ye enreligata con a historia d'Espanya. A creyacioń d'a Universidat de Salamanca creya foco de cultura castellana y en castellán en o sud d'o Reino de Leyón contribuye a castellanizar cultural y lingüisticament a los leyoneses locals, que son entre meyo d'os leyoneses d'a norte y d'os estremenyos d'orichen y luenga leyonesa. En o sieglo XVI avanza tamién a castellanización lingüistica, cultural y politica d'os aragoneses d'a val d'Ebro y as comunidatz aragonesas.